આર્મી ચીફે કહ્યુ, મારું માનવું છે કે વધુ એક કાર્યવાહી (સર્જિકલ સ્ટ્રાઇક)ની જરૂર છે. પરંતુ હું એ ખુલાસો નહીં કરું કે અમે તેને કેવી રીતે અંજામ આપીશું. આ ઇન્ટરવ્યું સોમવારે પ્રસારિત કરવામાં આવ્યું હતું. નોંધનીય છે કે ભારતીય સેનાએ બે વર્ષ પહેલા ૨૯મી સપ્ટેમ્બરનાં રોજ લાઇન ઓફ કંટ્રોલ પાર આતંકીઓનાં ઠેકાણા પર સર્જિકલ સ્ટ્રાઇક કરી હતી. રાવતે ઇન્ટરવ્યું દરમિયાન ભારત સરકારનાં એ નિર્ણયનું સમર્થન કર્યું હતું, જેમાં પાકિસ્તાન સાથે વાતચીત રદ કરવામાં આવી હતી. પાકિસ્તાનનાં વિદેશ મંત્રી શાહ મહમૂદ કુરૈશીએ કહ્યુ કે, પાકિસ્તાન સાથે વાતચીતની ભારતની ઇચ્છા ન હોવા છતાં ઇસ્લામાબાદ તરફથી શાંતિ માટેનાં પ્રયાસો ચાલુ રહેશે.